[ Ako nájsť videá, na ktorých treba pracovať]
Existujú dva spôsoby, ako nájsť videá, na ktorých treba pracovať.
Môžete začať konkrétnym videom alebo si môžete pozrieť dostupné úlohy.
Ako začať konkrétnym videom?
Vyhľadajte video TED, TEDx alebo TED-Ed,
ktoré vás zaujme.
Video si vždy najskôr pozrite,
aby ste sa uistili, že pre vás nie je príliš krátke, príliš dlhé,
príliš odborné alebo možno málo odborné.
Keď si vyberiete video,
skopírujte jeho názov alebo meno rečníka,
prejdite na stránku Amara.org
a postupujte takto:
najprv sa prihláste pomocou profilu TED,
potom prejdite myšou na svoje používateľské meno
a zo zoznamu tímov v spodnej časti ponuky vyberte TED.
Na stránke tímu kliknite na kartu Tasks (Úlohy).
Nájdete tu veľa užitočných filtrov,
ktoré vám pomôžu nájsť dané video.
Videá sú zoradené podľa projektov:
prednášky TED, TEDx, TED-Ed, zdroje OTP a výber Best of TEDxTalks.
Predvolené nastavenie je TEDTalks,
ale ak video, ktoré hľadáte, nie je prednáškou TED,
vyberte zo zoznamu iný projekt
alebo položku „any project“ (všetky projekty).
Keď sa zoznam úloh automaticky obnoví,
vložte do poľa vyhľadávania meno rečníka alebo názov prednášky
a stlačte Enter.
Zobrazia sa úlohy dostupné pre vaše jazyky.
Prejdite na video
a kliknite na položku „Start now“ (Začať).
Dám vám tip!
Keď hľadáte prednášky TED,
zadajte iba meno rečníka alebo iba názov prednášky,
prípadne z celého názvu vymažte dvojbodku.
Ak hľadáte celý názov aj s dvojbodkou,
niekedy to zmätie systém a výsledky sa nezobrazia.
Ak však neviete nájsť úlohy pre video, ktoré hľadáte,
zvyčajne to znamená, že na ňom už pracujú iní dobrovoľníci.
Nevzdávajte sa a nájdite inú skvelú prednášku!
Ďalším spôsobom, ako nájsť videá,
je prehliadanie dostupných úloh.
Ak sa nechystáte na žiadne konkrétne video,
pozrite si úlohy dostupné v jednotlivých projektoch.
Predstavme si trochu filtre.
Najprv podľa toho, čo chcete robiť,
vyberte typ úlohy, ktorú hľadáte.
Napríklad úlohu „Translate“ (Preklad).
Potom si vyberte projekt.
Predvolene je vybratý projekt „TEDTalks“,
ale nájdete tu aj viac skvelých vecí.
Okrem videí TEDx a TED-Ed
môžete pracovať aj na titulkoch k videonávodom, ako je tento.
Stačí vybrať „OTP Resources“ (Zdroje OTP).
Vybrať si môžete aj spomedzi výberu toho najlepšieho
zo stále sa rozrastajúcej zbierky videí TEDx
v projekte „Best of TEDxTalks“.
Vyberte si jeden z projektov a zobrazí sa zoznam videí, na ktorých treba pracovať.
Ak nenájdete žiadne dostupné úlohy,
jednoducho si zo zoznamu vyberte iný projekt.
Prajeme vám príjemné prepisovanie a prekladanie!